section_heading: Jezik
paragraph_text: mini|250px|[[Pločice iz Botorrite]] Jezik je također imao veoma bitnu ulogu u romanizaciji Hispanije. Latinski jezik se munjevitom brzinom proširio na sve osvojene hispanske teritorije. Međutim, utjecaj nije bio ujednačen u svim dijelovima poluotoka. Podložniji su bili oni krajevi koji su inače brzo prihvatili romanski način života - istočna i meridionalna mediteranska obala, kao i veći gradovi. Ruralni krajevi, unutrašnjost kao i sjeverni dio poluotoka su duže vrijeme zadržali autohtone jezike. Ovo objašnjava kasnije postojanje romanskih jezika kao što su kastiljanski (španjolski), katalonski i galicijski zajedno s drugim jezicima koji nisu imali veze s jezikom osvajača, od kojih je jedino uspio preživjeti baskijski jezik.